stanford-oval/wikipedia huggingface dataset:
A1 Tšekin Grand Prix 2007
Tulokset > Pitkä kilpailu

| Sija | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- |
| 1 |  Jonny Reid | Uusi-Seelanti | 38 | 1:10'34.700 | 7 | 15 |
| 2 |  Jeroen Bleekemolen | Alankomaat | 38 | +7.146 | 1 | 12 |
| 3 |  Neel Jani | Sveitsi | 38 | +12.277 | 4 | 10 |
| 4 |  Cheng Congfu | Kiina | 38 | +12.723 | 5 | 8+1 |
| 5 |  Nicolas Lapierre | Ranska | 38 | +19.439 | 8 | 6 |
| 6 |  Adam Carroll | Irlanti | 38 | +24.348 | 18 | 5 |
| 7 |  Sérgio Jimenez | Brasilia | 38 | +29.625 | 6 | 4 |
| 8 |  Christian Vietoris | Saksa | 38 | +37.949 | 9 | 3 |
| 9 |  Narain Karthikeyan | Intia | 38 | +38.385 | 11 | 2 |
| 10 |  Enrico Toccacelo | Italia | 38 | +49.406 | 12 |  |
| 11 |  James Hinchcliffe | Kanada | 38 | +51.531 | 10 |  |
| 12 |  Erik Janiš | Tšekki | 38 | +57.799 | 17 |  |
| 13 |  Ian Dyk | Australia | 38 | +1'02.548 | 14 |  |
| 14 |  Alex Yoong | Malesia | 38 | +1'03.238 | 22 |  |
| 15 |  Buddy Rice | Yhdysvallat | 38 | +1'22.790 | 20 |  |
| 16 |  Adrian Zaugg | Etelä-Afrikka | 38 | +1'23.100 | 2 |  |
| 17 |  Robbie Kerr | Britannia | 38 | +1'23.733 | 3 |  |
| 18 |  João Urbano | Portugali | 38 | +1'24.918 | 16 |  |
| 19 |  Satrio Hermanto | Indonesia | 38 | +1'25.337 | 15 |  |
| 20 |  Adam Khan | Pakistan | 38 | +1'31.515 | 19 |  |
| 21 |  Khalil Beschir | Libanon | 37 | +1 Lap | 21 |  |
| 22 |  Michel Jourdain Jr. | Meksiko | 37 | +1 Lap | 13 |  |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:2007–08 A1 Grand Prix of Nations, Czech Republic
Käännös suomeksi
Mercedes Sosa

| Mercedes Sosa |
| --- | --- |
 Mercedes Sosa.
Henkilötiedot
Syntynyt: 9. heinäkuuta 1935 San Miguel de Tucumán, Argentiina
Kuollut: 4. lokakuuta 2009 (74 vuotta) Buenos Aires, Argentiina
Muusikko
Aktiivisena:  1950–2009
Tyylilajit:  nueva canción, folkmusiikki
Aiheesta muualla
www.mercedessosa.com.ar
  [ Muokkaa Wikidatassa ] [ ohje ]  
Mercedes Sosa (tuolissa) ja Argentiinan presidentti Cristina Fernández de Kirchner syyskuussa 2005.
Mercedes Sosa (9. heinäkuuta 1935 San Miguel de Tucumán – 4. lokakuuta 2009 Buenos Aires) oli argentiinalainen laulaja. Hänen laulujensa juuret olivat Argentiinan kansanmusiikissa, ja hän oli yksi ”nueva canciónin” tunnetuimmista edustajista.
Sosan ura käynnistyi 15-vuotiaana, jolloin hän voitti paikallisen radioaseman järjestämän laulukilpailun. Hänen ensimmäinen levytyksensä oli Canciones con Fundamento. Sosa nousi kansainväliseen maineeseen 1960-luvun kuluessa. 1970-luvulla hän julkaisi kaksi konseptialbumia yhteistyössä säveltäjä Ariel Ramírezin ja sanoittaja Félix Lunan kanssa. Hän levytti myös tribuutin Violeta Parralle.
Sosa oli nuoruudessaan Juan Perónin kannattaja. Jorge Videlan noustua Argentiinan johtajaksi sotilasvallankaappauksella 1976 maan ilmapiiri alkoi kiristyä, ja Sosa pidätettiin konsertissa La Platassa vuonna 1979. Hänen esiintymisensä kotimaassa kiellettiin, joten laulaja pakeni ensin Pariisiin ja asettui sitten Madridiin.
Vuodesta 1982 laulaja asui jälleen Argentiinassa kuolemaansa saakka. Hän oli Unescon hyvän tahdon lähettiläs Latinalaisessa Amerikassa ja Karibialla. Hän voitti albumeillaan Grammyja ja useita muita kansainvälisiä palkintoja.
Aiheesta muualla

Wikimedia Commonsissa on kuvia tai muita tiedostoja aiheesta .
Mercedes Sosan muistokirjoitus Helsingin Sanomissa
Viralliset sivut(espanjaksi)
4579 Puccini

| 4579 Puccini> Löytäminen |
| --- | --- |
Löytäjä:  Freimut Börngen
Löytöpäivä:  11. tammikuuta 1989
Muut nimet:  1978 EW5, 1979 QE3, 1986 KH ja 1989 AT6
Fyysiset ominaisuudet
Halkaisija:  4,475  km
Albedo:  0,303
Absoluuttinen magnitudi:  13,8  ja 14,03
Kiertorata
Kiertokohde:  Aurinko
Eksentrisyys:  0,15 , 0,1533375  tai 0,152982776020654
Inklinaatio:  2,21364 astetta tai 2,213756485508371 astetta
Keskianomalia:  303,03440 astetta tai 7,732721133331792 astetta
Kiertoaika:  3,72 vuotta ja 1 357,722211155024 vuorokautta
Periapsis:  2,0312141 au ja 2,032515684561645 au
Apoapsis:  2,767 au ja 2,766715374785045 au
Radan isoakselin puolikas:  2,3990835 au ja 2,399615529673345 au
Aiheesta muualla
Minor Planet Center
JPL Small-Body Database
4579 Puccini on päävyöhykkeen asteroidi, jonka Börngen löysi Tautenburgissa 11. tammikuuta 1989. Sen kiertoaika on 3,71 vuotta ja absoluuttinen magnitudi 13,7. Eksentrisyys on 0,1547360 ja inklinaatio 2,21372°. Ennen nimeämistään asteroidi tunnettiin tunnuksella 1989 AT6.
Luettelo espanjalaisista koiraroduista

Perinteisesti espanjalaiset koirarodut ovat työ- ja taistelukoiria, mutta myös hyviä koti- ja vahtikoiria.[lähde? ] Espanjassa virallisilla roduilla tarkoitetaan joko maan kennelliiton RSCE:n tai maatalous- ja kalastusministeriön hyväksymiä rotuja. Sekä Espanjassa että Suomessa suosituin espanjalainen rotu on andalusialainen espanjanvesikoira.
Alkuperä

Vuonna 1990 tehtiin geenitutkimus, jossa verrattiin espanjalaisten rotujen perimää ja sukulaissuhteita keskenään. Tutkimukseen sisältyi 10 rotua: katalonianpaimenkoira, pyreneittenmastiffi, espanjanmastiffi, burgosinseisoja, espanjanvinttikoira, sabueso español, mallorcanpaimenkoira, ibizanpodenco, kanarianpodenco ja iberianpodenco (tutkimuksen aikaan yleisempi nimitys andalusianpodencosta). Menetelminä käytettiin Wagnerin menetelmää sekä Caminin ja Sokalin menetelmä, ja niiden avulla saadut tulokset poikkesivat hieman toisistaan.
Molempien menetelmien perusteella molemmat mastiffit, burgosinseisoja ja sabueso español muodostivat toisiaan perimältään lähellä olevien rotujen haploryhmän. Toinen ryhmä koostui kaikista kolmesta podencosta ja espanjanvinttikoirasta. Pääryhmät haarautuivat vielä muutamaan alaryhmään, mastiffeihin ja ajo-kanakoiriin sekä saaristopodencoihin erotuksena mannermaan vinttikoirista ja podencoista. Menetelmät poikkeavat eniten toisistaan sen suhteen, mihin katalonian- ja mallorcanpaimenkoira  ryhmissä sijoittuvat.
Alkuperä > Wagnerin menetelmä > 1. haploryhmä: Ajokoirat (Sabuesos), seisojat (Perdigueros) ja laumanvartijat (Mastínes) > Alaryhmä 1a) Ajo- ja kanakoirat

Sabueso español
Burgosinseisoja
Alkuperä > Wagnerin menetelmä > 1. haploryhmä: Ajokoirat (Sabuesos), seisojat (Perdigueros) ja laumanvartijat (Mastínes) > Alaryhmä 1b) Mastiffit

Espanjanmastiffi
Pyreneittenmastiffi
Alkuperä > Wagnerin menetelmä > Väliryhmä: Paimenkoirat (Perros Pastores)

"Väliin" putoavat rodut ovat kahden pääryhmän puolivälissä eivätkä periaatteesa itse kuulu keskenään samaan ryhmään, vaan niistä toinen on lähempänä 1. ryhmää ja toinen lähempänä 2. ryhmää.
Alkuperä > Wagnerin menetelmä > Väliryhmä: Paimenkoirat (Perros Pastores) > Alaryhmä 0.5a) Vartioivat lyhytkarvaiset paimenkoirat

Mallorcanpaimenkoira on lähempänä 1. ryhmää.
Alkuperä > Wagnerin menetelmä > Väliryhmä: Paimenkoirat (Perros Pastores) > Alaryhmä 0.5b) Pitkäkarvaiset paimenkoirat

Katalonianpaimenkoira on lähempänä 2. ryhmää.
Alkuperä > Wagnerin menetelmä > 2. haploryhmä: Podencot (Podencos) ja vinttikoirat (Galgos) > Alaryhmä 2a) Saaristopodencot

Kanarianpodenco
Ibizanpodenco
Alkuperä > Wagnerin menetelmä > 2. haploryhmä: Podencot (Podencos) ja vinttikoirat (Galgos) > Alaryhmä 2b) Mannerpodencot

Iberian - eli andalusianpodenco
Alkuperä > Wagnerin menetelmä > 2. haploryhmä: Podencot (Podencos) ja vinttikoirat (Galgos) > Alaryhmä 2c) Vinttikoirat

Espanjanvinttikoira
Alkuperä > Caminin ja Sokalin menetelmä > 1. haploryhmä: Ajokoirat, seisojat, laumanvartijat ja suojelus-/vartioviettiset paimenkoirat > Alaryhmä 1a) Ajo- ja kanakoirat

Sabueso español
Burgosinseisoja
Alkuperä > Caminin ja Sokalin menetelmä > 1. haploryhmä: Ajokoirat, seisojat, laumanvartijat ja suojelus-/vartioviettiset paimenkoirat > Alaryhmä 1b) Mastiffit ja suojelusviettiset paimenkoirat

Laumanvartijat/vuoristokoirat: espanjan- ja pyreneittenmastiffi
Mallorcanpaimenkoira
Alkuperä > Caminin ja Sokalin menetelmä > 2. haploryhmä: Vinttikoirat, pitkäkarvaiset paimenkoirat ja podencot > Alaryhmä 2a) Mannermaiset vinttikoirat ja podencot

Espanjanvinttikoira
Iberian- eli andalusianpodenco
Alkuperä > Caminin ja Sokalin menetelmä > 2. haploryhmä: Vinttikoirat, pitkäkarvaiset paimenkoirat ja podencot > Alaryhmä 2b) Pitkäkarvaiset paimenkoirat ja saaristopodencot

Katalonianpaimenkoira
Saaristopodencot: kanarian- ja ibizanpodenco
Alkuperä > Ensimmäinen sukupuu eri rotuhaarojen eriytymisestä

Tutkimukseen liittyvä kolmas kaavio on erillisten rotuhaarojen kehittymisen aikajärjestyksestä kertova sukupuu, joka perustuu molempiin edellä mainittuihin menetelmiin. Sen mukaan mm. podencot olisivat läheisempää sukua katalonianpaimenkoiralle kuin espanjanvinttikoiralle. Geneettisesti kaikkein lähimpinä toisiaan ovat espanjan- ja pyreneittenmastiffi, ja kaikkein etäimpinä toisistaan katalonianpaimenkoira ja sabueso español.
1. jako: a) Mastiffien/ajokoirien/seisojien haara ja b) Muiden rotujen haara.
2. jako: a) Vartioivien lyhytkarvaisten paimenkoiran haara ja b) Muiden rotujen haara.
3. jako: a) Vinttikoirien haara ja b) Muiden rotujen haara.
4. jako: a) Podencojen haara ja b) Pitkäkarvaisten paimenkoirien haara.
5. jako: a) Ajo- ja kanakoirien haara ja b) Mastiffien haara.
6. jako: 1. a) Ajokoirien haara ja b) Kanakoirien haara. 2. a) Iberian niemimaan laumanvartijoiden haara ja b) Valkoisten pyreneläisten vuoristokoirien haara. 3. a) Mannermaisten podencojen haara ja b) Saaristopodencojen haara. Kaikki 6. kohdassa mainitut haaraumat tapahtuivat arviolta yhtä aikaa eivätkä siis voineet tulla luetelluiksi tietyssä järjestyksessä.
7. jako: a) Kanarialaisten podencojen haara ja b) Baleaarien podencojen haara.
Alkuperä > Toinen sukupuu eri rotuhaarojen eriytymisestä

Tutkimuksessa käytettiin myös toista, tarkemmin FITSCH- ja KITSCH-ohjelmia ja 226 mahdollisen erilaisen sukupuun materiaalia apuna käyttäen laskettua sukupuuta. Todennäköisesti tämä sukupuu on käytetyn aineiston ja laskentatapojen perusteella tarkempi. On lisäksi huomattavasti loogisempaa, että espanjanmastiffien ja pyreneittenmastiffien sukuhaarat olisivat eriytyneet toisistaan kaikista viimeisimpänä, sillä kuten aiemmassa kohdassa todettiin, tulosten mukaan niiden geenit olivat kaikkein lähimpänä toisiaan.
1. jako: a) Mastiffien/ajokoirien/seisojien haara ja b) Muiden rotujen haara.
2. jako: a) Vartioivien lyhytkarvaisten paimenkoirien haara, b) Pitkäkarvaisten paimenkoirien haara, c) Vinttikoirien haara ja d) Podencojen haara.
3. jako: a) Ajo- ja kanakoirien haara ja b) Mastiffien haara.
4. jako: a) Saaristopodencojen haara ja b) Mannermaisten podencojen haara.
5. jako: a) Ajokoirien haara ja b) Kanakoirien haara.
6. jako: a) Kanarialaisten podencojen haara ja b) Baleaarien podencojen haara.
7. jako: a) Iberian niemimaan laumanvartijoiden haara ja b) Valkoisten pyreneläisten vuoristokoirien haara.
Alkuperä > Vanhimmat espanjalaiset rodut

Samasta sukupuusta käy myös ilmi kaikkien kymmenen tutkimuksessa mukana olleen rodun ikäjärjestys varhaisimmasta nuorimpaan, minkä lisäksi liitteenä on muunmaalaisten sukulaisrotujen kautta päätelty tai spekuloitu muinainen kantarotu.
Alkuperä > Vanhimmat espanjalaiset rodut > I Mallorcanpaimenkoira

Mallorcanpaimenkoira (esp. Pastor mallorquín; mall. Ca de bestiar) on joidenkin asiantuntijoiden mukaan mallorcanseisojan (sekä mahdollisesti myös muiden seisojien), vanhojen espanjalaisten podencojen ja mastiffien välisen risteytyksen tulos. Tutkimus ei osaa määrittää tarkalleen sen mahdollista muinaista kantarotua, koska sen jalostukseen käytetyt rodut ovat taustaltaan niin erilaisia että sen geenit poikkeavat täysin muista tutkituista roduista.
Alkuperä > Vanhimmat espanjalaiset rodut > II Pyreneittenmastiffi

Pyreneittenmastiffi (Mastín del Pirineo) polveutuu tiibetinmastiffista, joka kulkeutui Espanjaan joko Välimeren tai Keski-Euroopan kautta. Se on erittäin läheistä sukua ranskalaiselle vastineelleen pyreneittenkoiralle, minkä vuoksi sen muinainen kantamuoto oli mitä todennäköisimmin Canis familiaris inostranzewi (kuten suurosalla muistakin nykyisistä mastiffeista ja raskasrakenteisista vuoristokoirista).
Alkuperä > Vanhimmat espanjalaiset rodut > III Espanjanvinttikoira

Espanjanvinttikoiran (Galgo español) juuret lienevät sloughissa, joka saapui Espanjaan joko suoraan Pohjois-Afrikasta Etelä-Euroopan muslimi-invaasion aikana tai muinaisten kelttien mukana heidän matkatessaan Galliaan. Sloughin kautta se on mitä todennäköisimmin Canis familiaris leinerin, kaikkien vinttikoirien kantarodun jälkeläinen.
Alkuperä > Vanhimmat espanjalaiset rodut > IV Espanjanmastiffi ja katalonianpaimenkoira

Espanjanmastiffi (Mastín español) polveutuu pyreneittenmastiffin tapaan tiibetinmastiffista, ja myös sen muinainen edeltäjä lienee ollut Canis familiaris inostranzewi, mitä tukee myös sen sukulaisuus englantilaisen mastiffin kanssa.
Katalonianpaimenkoira (esp. Pastor catalán; katal. Gos d'atura català) lienee läheistä sukua brienpaimenkoiralle, ja niiden molempien arvellaan polveutuneen bergamonpaimenkoirasta tai jostain muusta saman kaltaisesta vanhasta paimenkoirasta, joka kulkeutui roomalaisten mukana Espanjaan (ja Ranskaan). Bergamonpaimenkoira puolestaan polveutuu monen espanjalaisen asiantuntijan mukaan puolalaisista paimenkoirista - etupäässä polski owczarek nizinnystä - jonka juuret lienevät muinaisissa itäisissä paimenkoirissa ja johtavat sitä kautta aina Canis familiaris metris-optimaeen asti.
Alkuperä > Vanhimmat espanjalaiset rodut > V Iberianpodenco ja ibizanpodenco

Iberian - eli andalusianpodenco (Podenco Ibérico o Podenco andaluz) on tutkijoiden mukaan luultua nuorempi rotu, joka syntyi ibizanpodencon ja paikallisen rondanpodencon risteytyksestä. Koska sillä on kuitenkin yhteiset juuret muiden podencojen kanssa, senkin perimän voidaan päätellä johtavan lopulta mitä todennäköisimmin Canis familiaris leineriin.
Ibizanpodenco (esp. Podenco ibicenco; mall. Ca eivissenc) polveutuu alun perin Egyptin faaraoiden koirista, ennen kaikkea "kaikkien Välimeren jäniskoirien" ja samalla myös useiden vinttikoirien muinaisesta kantarodusta, egyptinmetsästyskoirasta, joka oli Canis familiaris leinerin suora jälkeläinen. Erään teorian mukaan foinikialaiset kauppiaat toivat tämän ikivanhan pohjoisafrikkalaisen koiran mukanaan Välimerelle, missä siitä kehittyi kaikkien podencojen kantarotu kreetankoira. Tästä ikivanhasta kreikkalaisesta rodusta olisi sitten jalostettu vuorostaan ensimmäinen podenco-rotu, jonka arvellaan olleen valencianpodenco. Podencojen arvellaan nykytiedon valossa kuitenkin kehittyneen ensin manner-Espanjassa ja saapuneen Baleaariensaarille vasta muslimi-invaasion aikana eli varhaisin ibizanpodenco lienee kehittynyt vasta samoihin aikoihin espanjanvinttikoiran kanssa. Tätä teoriaa tukee se viimeisimpien geneettisten tutkimusten myötä tunnustettu fakta, että ibizanpodenco on faaraokoiran ohella paljon nuorempi rotu kuin mitä aiemmin on luultu.
Alkuperä > Vanhimmat espanjalaiset rodut > VI Sabueso español, burgosinseisoja ja kanarianpodenco

Sabueso españolin juuret saattavat olla kelttiläisissä koirissa, eritoten kelttienvinttikoirassa. Teoriaa tukee se, että suurin osa eurooppalaisista ajokoirista on vihikoiran jälkeläisiä, joka puolestaan polveutuu juuri kelttienvinttikoirassa. Vihikoiran ja isogascognenajokoiran kautta rodun muinainen kantaisä saattaa olla ollut Canis familiaris intermedius.
Burgosinseisojan (Perdiguero de Burgos) arvellaan saaneen alkunsa navarranseisojan ja sabueso españolin risteytyksestä, ja koska sillä lienee ainakin kaukaisia sukulinjoja ranskanseisojan ja pointterin kanssa, sen kantarodun arvellaan olleen Canis familiaris intermedius.
Kanarianpodencon (Podenco canario) alkuperästä on esitetty kaksi teoriaa. Ensimmäisen mukaan se kulkeutui Kanariansaarille suoraan Egyptistä, mahdollisesti karthagolaisten, foinikialaisten, kreikkalaisten tai jopa itsensä egyptiläisten mukana. Toinen puolestaan ei pidä lainkaan mahdottomana, että se olisi saapunut saarille vasta myöhemmin mallorcalaisten munkkien mukana Vatikaanin pakotettua nämä lähtemään siirtolaisiksi Kanarialle. Mikäli jälkimmäinen teoria pitää paikkansa, kanarianpodencon tärkein kantarotu saattaa hyvinkin olla ollut joko ibizanpodenco tai menorcanpodenco, josta sukujuuret johtavat jälleen Canis familiaris leineriin.
Espanjassa virallisesti tunnustetut espanjalaiset koirarodut

Espanjassa on RSCE:n lisäksi muutama muu virallinen taho, joka voi tunnustaa ja rekisteröidä uusia koirarotuja kansallisella tasolla. Yleensä kyse on joko kansallisen tason Maatalous- ja kalastusministeriöstä, tai mahdollisesti paikallisista ministeriöistä kuten Galician, Kanariansaarten tai Baleaarien hallituksesta.
Espanjassa virallisesti tunnustetut espanjalaiset koirarodut > RSCE 1 Perros de Pastor y Perros Boyeros > Sección 1 Perros de Pastor

Baskienpaimenkoira
Fuerteventuranpaimenkoira; Majorero
Garafíanpaimenkoira
Katalonianpaimenkoira (FCI)
Leóninpaimenkoira
Mallorcanpaimenkoira (FCI)
Baskienpaimenkoira (pitkäkarvainen)
Baskienpaimenkoira (lyhytkarvainen)
Fuerteventuranpaimenkoira
Garafíanpaimenkoira
Katalonianpaimenkoira
Leóninpaimenkoira (lyhytkarvainen)
Leóninpaimenkoira (pitkäkarvainen)
Mallorcanpaimenkoira (lyhytkarvainen)
Espanjassa virallisesti tunnustetut espanjalaiset koirarodut > RSCE 2 Molosoides y Perros de Tipo Montaña > Sección 2.1 Molosoides - Tipo dogo

Alano español
Kanariandoggi (FCI)
Mallorcandoggi (FCI)
Alano español
Kanariandoggi
Mallorcandoggi
Espanjassa virallisesti tunnustetut espanjalaiset koirarodut > RSCE 2 Molosoides y Perros de Tipo Montaña > Sección 2.2 Molosoides - Tipo Montaña

Espanjanmastiffi (FCI)
Pyreneittenmastiffi (FCI)
Valduezankoira
Espanjanmastiffi
Pyreneittenmastiffi
Valduezankoira
Espanjassa virallisesti tunnustetut espanjalaiset koirarodut > RSCE 3 Terriers > Sección 1 Terriers de talla grande y mediana

Andalusianrottakoira; Jerezinterrieri (FCI)
Valencianrottaterrieri (FCI)
Andalusianrottakoira
Valencianrottaterrieri
Espanjassa virallisesti tunnustetut espanjalaiset koirarodut > RSCE 5 Perros Tipo Spitz y Tipo Primitivo > Sección 7 Tipo primitivo, perros de caza

Andalusianpodenco; Iberianpodenco; Espanjanpodenco; Alicantenpodenco
Ibizanpodenco (FCI)
Kanarianpodenco (FCI)
Maneto
Valencianpodenco
Andalusianpodenco (pieni sileäkarvainen)
Andalusianpodenco (keskikokoinen sileäkarvainen)
Andalusianpodenco (iso karkeakarvainen)
Andalusianpodenco (iso pitkäkarvainen)
Ibizanpodenco (sileäkarvainen)
Ibizanpodenco (karkeakarvainen)
Kanarianpodenco
Maneto
Valencianpodenco (sileäkarvainen)
Valencianpodenco (pitkäkarvainen)
Espanjassa virallisesti tunnustetut espanjalaiset koirarodut > RSCE 6 Perros Tipo Sabueso, Perros de Rastro y Razas Semejantes > Sección 1.2 Perros tipo sabueso de talla mediana

Sabueso español; Espanjanajokoira (FCI)
Sabueso español (lebrero)
Sabueso español (monte)
Espanjassa virallisesti tunnustetut espanjalaiset koirarodut > RSCE 7 Perros de Muestra > Sección 1.1 Perros de muestra continentales, tipo Braco

Burgosinseisoja (FCI)
Navarranseisoja
Burgosinseisoja
Navarranseisoja
Espanjassa virallisesti tunnustetut espanjalaiset koirarodut > RSCE 8 Perros Cobradores de Caza, Perros Levantadores de Caza, Perros de Agua > Sección 3 Perros de agua

Espanjanvesikoira (FCI)
Espanjanvesikoira
Espanjassa virallisesti tunnustetut espanjalaiset koirarodut > RSCE 10 Lebreles > Sección 3 Lebreles con pelo corto

Espanjanvinttikoira; Galgo (FCI)
Espanjanvinttikoira (sileäkarvainen)
Espanjassa virallisesti tunnustetut espanjalaiset koirarodut > RSCE Grupos Étnicos

Tämän ryhmän koirilla ei ole täyttä tunnustusta itsenäisinä rotuina, vaan ne rekisteröidään RSCE:hen toistaiseksi vain rotutyyppeinä. Kuitenkin tämä on ensimmäinen askel viralliselle tunnustukselle, joka voidaan tehdä kun tarpeeksi monta koiraa on rekisterissä vähintään kolmen sukupolven ajalta, ja kun selvästi jalostuksessa ollaan päästy pelkästä fenotyypistä riittävän vakiintuneeseen rotuun.
Aragonianpaimenkoira
Espanjandoggi
Hierronsusikoira
Kastilianpaimenkoira
Palmanrottaterrieri
Podenco orito
Presa navarro
Aragonianpaimenkoira (pitkäkarvainen)
Aragonianpaimenkoira (lyhytkarvainen)
Espanjandoggi
Hierronsusikoira
Podenco orito
Presa navarro
Espanjassa virallisesti tunnustetut espanjalaiset koirarodut > Paikallisten hallitusten hyväksymät rodut > Ministerio de Agricultura, Pesca y Alimentación (Maatalous-, kalastus- ja elinkeinoministeriö)

Mallorcanrottaterrieri
Mallorcanseisoja
Mallorcanrottakoira
Mallorcanseisoja
Espanjassa virallisesti tunnustetut espanjalaiset koirarodut > Paikallisten hallitusten hyväksymät rodut > Ministerio de Medio Ambiente (Ympäristöministeriö)

Kantabrianvesikoira
Kantabrianvesikoira
Espanjassa virallisesti tunnustetut espanjalaiset koirarodut > Paikallisten hallitusten hyväksymät rodut > Xunta de Galicia - Consellería do Medio Rural (Maatalousministeriö)

Can de Palleiro; Galiciankarjakoira
Galicianpodenco
Galicianseisoja
Guicho; Quisquelo
Can de palleiro
Espanjassa virallisesti tunnustamattomat espanjalaiset koirarodut

Araninpaimenkoira
Asturialais-kantabrialainen griffoni; Grifón astur-cántabro
Baskienrottaterrieri
Baskienseisoja
Cerdanyanpaimenkoira
Englantilais-espanjalainen vinttikoira
Hierronpodenco
Iberiansusikoira
Kantabrianajokoira
Mastín ligero
Menorcanpodenco
Murcianrottaterrieri
Navarranajokoira
Palmanpodenco
Paternero
Podenco campanero
Rehalero naveño
Villano de las encartaciones; Encartacionesinkoira
Menorcanpodenco (sileäkarvainen)
Villano de las encartaciones
Espanjassa vuosina 2015-2019 yleisimmät espanjalaiset rodut

Espanjalaisten rotujen kokonaisrekisteröintimäärät Espanjassa vuosien 2015-2019 välillä:
espanjanvesikoira (7289 yksilöä)
espanjanmastiffi (6604 yksilöä)
kanariandoggi (2226 yksilöä)
alano español (777 yksilöä)
ibizanpodenco & katalonianpaimenkoira (molemmilla 673 yksilöä)
valencianrottaterrieri (659 yksilöä)
pyreneittenmastiffi (578 yksilöä)
andalusianrottakoira (508 yksilöä)
espanjanvinttikoira (488 yksilöä)
andalusianpodenco & burgosinseisoja (molemmilla 420 yksilöä)
baskienpaimenkoira (343 yksilöä)
sabueso español (317 yksilöä)
mallorcanpaimenkoira (312 yksilöä)
kanarianpodenco (254 yksilöä)
maneto (231 yksilöä)
garafianpaimenkoira (195 yksilöä)
valencianpodenco (178 yksilöä)
mallorcandoggi (129 yksilöä)
fuerteventuranpaimenkoira (111 yksilöä)
navarranseisoja (91 yksilöä)
leóninpaimenkoira (30 yksilöä)